## Pravilnik o postupku homologacije određenih sastav­nih dijelova i značajki motornih vozila na dva ili tri kotača TPV 212 - Dio 12.: sigurnosna stakla, brisači, naprave za pranje, odmrzavanje i odmagljivanje vjetrobranskog stakla mopeda na tri kotača, tricikla i četverocikla s nadogradnjom

### NN 12/2007 (1.2.2007.), Pravilnik o postupku homologacije određenih sastav­nih dijelova i značajki motornih vozila na dva ili tri kotača TPV 212 - Dio 12.: sigurnosna stakla, brisači, naprave za pranje, odmrzavanje i odmagljivanje vjetrobranskog stakla mopeda na tri kotača, tricikla i četverocikla s nadogradnjom

# DRŽAVNI ZAVOD ZA MJERITELJSTVO

**544**

Temeljem članka 275. stavak 3. Zakona o sigurnosti prometa na cestama (»Narodne
novine« broj 105/04) ravnatelj Državnog zavoda za mjeriteljstvo donosi

## PRAVILNIK

### O POSTUPKU HOMOLOGACIJE ODREĐENIH SASTAVNIH DIJELOVA I ZNAČAJKI MOTORNIH VOZILA NA DVA ILI TRI KOTAČATPV 212 (IZDANJE 00) (\*)

**DIO 12.: sigurnosna stakla, brisači, naprave za pranje, odmrzavanje i
odmagljivanje vjetrobranskog stakla mopeda na tri kotača, tricikla i
četverocikla s nadogradnjom (\*\*)**

Članak 1.

Ovim Pravilnikom uređuje se postupak homologacije sigurnosnih stakala i njihove
ugradbe, brisača, naprava za pranje, odmrzavanje i odmagljivanje vjetrobranskog
stakla za motorna vozila kategorija L2e, L5e, L6e i L7e (1) opremljena s
nadogradnjom.

Članak 2.

Tehnički zahtjevi u postupku homologacije navedeni su u Prilozima I. i II., a
postupak homologacije u člancima 7. – 9. Pravilnika o homologaciji tipa motornih
vozila na dva ili tri kotača. Prilozi I. i II. čine sastavni dio ovog
Pravilnika.

Članak 3.

Tijelo nadležno za homologaciju sigurnosnih stakala i njihove ugradbe, brisača,
naprava za pranje, odmrzavanje i odmagljivanje vjetrobranskog stakla za motorna
vozila kategorija navedenih u članku 1. ovog Pravilnika, u smislu odredaba
Pravilnika je Državni zavod za mjeriteljstvo (u daljnjemu tekstu: Zavod).

Članak 4.

Zavod će dodijeliti certifikat o homologaciji tipu sigurnosnog stakla, odnosno
tipu mopeda na tri kotača, tricikla ili četverocikla s nadogradnjom, s obzirom
na brisače, naprave za pranje, odmrzavanje i odmagljivanje vjetrobranskog stakla
te ugradbu vjetrobranskog stakla, ako zadovoljava zahtjeve sadržane u
Pravilniku.
Obrazac certifikata o homologaciji za tip sigurnosnog stakla prikazan je u
Dodatku 2. Priloga IV., a obrasci certifikata o homologaciji za tip mopeda na
tri kotača, tricikla ili četverocikla s nadogradnjom s obzirom na brisače,
naprave za pranje, odmrzavanje i odmagljivanje vjetrobranskog stakla te ugradbu
vjetrobranskog stakla u odgovarajućim Dodacima 4. 6. i 7. Priloga II.

Članak 5.

Sigurnosna stakla i mopedi na tri kotača, tricikli ili četverocikli s
nadogradnjom s obzirom na brisače, naprave za pranje, odmrzavanje i
odmagljivanje vjetrobranskog stakla i na ugradbu vjetrobranskog stakla mogu se
homologirati, uvoziti i stavljati na tržište ako zadovoljavaju zahtjeve
Pravilnika.
Iznimno od odredbi Pravilnika, sigurnosna stakla koje ne zadovoljavaju zahtjeve
Pravilnika mogu se uvoziti i stavljati na tržište kao zamjenski dijelovi za
vozila u uporabi, ako su homologirani prema ranije važećim propisima koji su se
primjenjivali na početku uporabe tih vozila.

Članak 6.

Zavod može ovlastiti pravnu ili fizičku osobu za obavljanje poslova tehničke
službe ako ispunjava sljedeće uvjete:
– da zadovoljava zahtjeve norme HRN EN ISO/IEC 17025 za osposobljenost ispitnih
laboratorija za područje ispitivanja prema zahtjevima ovoga Pravilnika,
– da može dokazati poznavanje metoda i postupaka ispitivanja sadržanih u
Prilozima I. i II. Pravilnika,
– da ima najmanje jednog djelatnika školske spreme VII./1 strojarskoga smjera.

Članak 7.

Odredbe prvog stavka članka 5. ovoga Pravilnika primjenjivat će se od 1.
listopada 2007. godine za sva vozila koja se prvi put registriraju u Republici
Hrvatskoj.
Za sigurnosna stakla prihvaćaju se homologacije izdane prema Pravilniku ECE R
43.00.

Članak 8.

Ovaj Pravilnik stupa na snagu osmog dana od njegove objave u »Narodnim
novinama«.

Klasa: 011-02/06-03/7
Urbroj: 558-06/4-06-1-AD
Zagreb, 27. prosinca 2006.

Ravnatelj
Državnog zavoda za mjeriteljstvo
**Mirko Vuković, dipl. ing.**, v. r.

**PRILOG I.**

SIGURNOSNA STAKLA

1. KONSTRUKCIJSKI ZAHTJEVI
1.1 Na vozila obuhvaćena ovim Pravilnikom i čija je konstrukcijska brzina veća
od 45 km/h odnose se zahtjevi za konstrukciju i ugradbu, određeni u Pravilniku
TPV 145 o sigurnosnim staklima i materijalima za sigurnosna stakla za motorna
vozila i njihove prikolice.
1.2 Na vozila obuhvaćena ovim Pravilnikom i čija konstrukcijska brzina nije veća
od 45 km/h odnose se zahtjevi za konstrukciju i ugradbu, određeni u Pravilniku
TPV 145 ili u Prilogu III. Pravilniku TPV 322 (1) koji se odnosi na određene
sastavne dijelove i značajke traktora na kotačima za poljoprivredu ili
šumarstvo. Pri tome,
1.2.1 navod u točki 10. Priloga III-A Pravilniku TPV 322 (1) mijenja se
sljedećim: »Potrebna su dva pregleda godišnje«.
1.2.2 Prilozi III-B i III-P Pravilniku TPV 322 (1) zamjenjuju se Dodacima 1. do
4.
2. ZAHTJEVI ZA UGRADBU VJETROBRANSKIH STAKALA I DRUGIH SIGURNOSNIH STAKALA NA
VOZILA ODREĐENA U TOČKI 1.2
2.1 Po odluci proizvođača na vozila s nadogradnjom može se ugraditi:
2.1.1 »vjetrobranska stakla« i »druga sigurnosna stakla izuzev vjetrobranskih«,
koja zadovoljavaju zahtjeve Priloga III-A Pravilnika 322 (1),
2.1.2 ili vjetrobranska stakla koja zadovoljavaju zahtjeve koji se primjenjuju
za »druga sigurnosna stakla izuzev vjetrobranskih«, određenih u Prilogu III-A
Pravilnika 322 (1), isključujući zahtjeve obuhvaćene točkom 9.1.4.2 Priloga
III-C tog Pravilnika (sigurnosna stakla čiji normalni koeficijent propuštanja
svjetla može biti manji od 70%).

Dodatak 1

Opisni dokument za tip sigurnosnog stakla
namijenjenoga za mopede na tri kotača, tricikle ili četverocikle s nadogradnjom

(prilaže se uz zahtjev za homologaciju tipa sastavnog dijela kada je isti
podnesen odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):……………....…….

Zahtjev za homologaciju tipa sastavnog dijela za tip
sigurnosnog stakla namijenjenog za mopede na tri kotača, tricikle ili
četverocikle s nadogradnjom mora sadržavati sljedeće podatke:
1. Marka ili trgovački naziv:
.............................................................
2. Ime i adresa proizvođača:
............................................................
3. Ako je primjenjivo, ime i adresa proizvođačevog zastupnika: ........
Opisni dokument također mora sadržavati podatke određene u Prilogu II.
Pravilnika o homologaciji tipa motornih vozila na dva ili tri kotača, u dijelu
C, točke 2.2 do 2.2.2.1.

Dodatak 2

Certifikat o
homologaciji tipa sastavnog dijela za tip sigurnosnog stakla namijenjenoga za
mopede na tri kotača, tricikle ili četverocikle s nadogradnjom

Naziv tijela nadležnog za homologaciju

Izvještaj o ispitivanju br.: ............ od tehničke službe:
......... Datum: ...........................

Homologacija tipa sastavnog dijela br.: ............
Proširenje br.: ..............
1. Marka ili trgovački naziv sigurnosnog stakla:
......................................
2. Tip sigurnosnog stakla:
......................................................................
3. Ime i adresa proizvođača:
.................................................................
4. Ako je primjenjivo, ime i adresa proizvođačevog zastupnika: .............
5. Datum dostavljanja sigurnosnog stakla na ispitivanje: .........................
6. Homologacija tipa sastavnog dijela dodijeljena / odbijena (1)..............
7. Mjesto:
............................................................................................
8. Datum:
.............................................................................................
9. Potpis:
.............................................................................................

Dodatak 3

Opisni dokument za ugradbu sigurnosnog stakla na tip mopeda na tri kotača,
tricikla ili četverocikla s nadogradnjom

(prilaže se uz zahtjev za homologaciju tipa sastavnog dijela kada je isti
podnesen odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):………………….

Zahtjev za homologaciju tipa sastavnog dijela za ugradbu
sigurnosnog stakla na tip mopeda na tri kotača, tricikla ili četverocikla s
nadogradnjom mora sadržavati podatke određene u Prilogu II. Pravilnika o
homologaciji tipa motornih vozila na dva ili tri kotača, u dijelu A, točke:
0.1,
0.2,
0.4 do 0.6,
1.1,
4.6,
i u dijelu C, točke:
2.2 do 2.2.2.1.

Dodatak 4

 Certifikat o homologaciji tipa sastavnog dijela za ugradbu sigurnosnog stakla
na tip mopeda na tri kotača, tricikla ili četverocikla s nadogradnjom

Naziv tijela nadležnog za homologaciju

Izvještaj broj: .................... od tehničke službe:
...................... datum: ..................................

Homologacija tipa sastavnog dijela br.: ............
Proširenje br.: ...................
1. Marka ili trgovački naziv mopeda na tri kotača/tricikla/četverocikla(1):.....
2. Tip mopeda na tri kotača/tricikla/četverocikla(1):
....................................
3. Ime i adresa proizvođača:
......................................................................
4. Ako je primjenjivo, ime i adresa proizvođačevog zastupnika:
..................
5. Datum dostavljanja vozila na ispitivanje:
.................................................
6. Homologacija tipa sastavnog dijela dodijeljena/odbijena (1).....................
7. Mjesto:
.................................................................................................
8. Datum:
.................................................................................................
9. Potpis:
..................................................................................................

**PRILOG II.**
BRISAČI, NAPRAVE ZA PRANJE, ODMRZAVANJE I ODMAGLJIVANJE VJETROBRANSKOG STAKLA
MOPEDA NA TRI KOTAČA, TRICIKLA ILI ČETVEROCIKLA S NADOGRADNJOM

1. DEFINICIJE
Za potrebe ovog Pravilnika:
1.1 »Tip vozila s obzirom na brisače i naprave za pranje, odmrzavanje i
odmagljivanje vjetrobranskog stakla« označava vozila koja se međusobno ne
razlikuju po sljedećim bitnim značajkama:
1.1.1 vanjskom i unutarnjem obliku i uređenju, koje unutar područja opisanog u
točki 1. Dodatka 1. može utjecati na vidljivost,
1.1.2 obliku, veličini i značajkama vjetrobranskog stakla i njegovom
pričvršćenju,
1.1.3 značajkama brisača i naprava za pranje vjetrobranskog stakla i sustavu
grijanja prostora za putnike.
1.2 »Točke V« označavaju točke čiji su položaji u putničkom prostoru određeni
vertikalnim uzdužnim ravninama koje prolaze kroz središta krajnjih vanjskih
sjedala u prednjem redu sjedala, i koje se u odnosu na točku R i predviđeni kut
naslona sjedala koriste za provjeravanje sukladnosti sa zahtjevima za vidna
polja (vidi Dodatak I.).
1.3 Točka R ili referentna točka sjedećeg položaja i točka H: primjenjuju se
definicije određene u Pravilniku TPV 212-dio 11. koji se odnosi na sidrišta
sigurnosnih pojasa i sigurnosne pojase.
1.4 »Temeljne točke vjetrobranskog stakla« označavaju točke koje se nalaze na
sjecištu linija koje se zrakasto šire prema naprijed na vanjsku površinu
vjetrobranskog stakla iz točaka V s vjetrobranskim staklom.
1.5 »Prozirno područje vjetrobranskog stakla« označava dio područja na
vjetrobranskom staklu, čija propusnost za svjetlo, mjerena pod pravim kutom u
odnosu na površinu, iznosi najmanje 70%.
1.6 »Brisač vjetrobranskog stakla« označava sklop koji se sastoji od naprave za
brisanje vanjske strane vjetrobranskog stakla i pribora i upravljačkih naprava
potrebnih za pokretanje i zaustavljanje te naprave.
1.7 »Područje brisača vjetrobranskog stakla« označava površinu vanjske strane
mokroga vjetrobranskog stakla koju briše brisač vjetrobranskog stakla.
1.8 »Naprava za pranje vjetrobranskog stakla« označava napravu za spremanje
tekućine i njezino prskanje na vanjsku stranu vjetrobranskog stakla i neophodne
upravljačke naprave potrebne za pokretanje i zaustavljanje te naprave.
1.9 »Upravljačka naprava perača vjetrobranskog stakla« označava napravu ili
pribor za pokretanje i zaustavljanje naprave za pranje vjetrobranskog stakla.
Pokretanje i zaustavljanje može biti usklađeno s radom brisača vjetrobranskog
stakla ili potpuno nezavisno od njega.
1.10 »Crpka perača vjetrobranskog stakla« označava napravu namijenjenu za
prijenos tekućine za pranje vjetrobranskog stakla iz spremnika do površine
vjetrobranskoga stakla.
1.11 »Sapnica« označava napravu koja se može namještati po smjeru i koja
usmjerava tekućinu za pranje vjetrobranskog stakla na vjetrobransko staklo.
1.12 »Djelovanje naprave za pranje vjetrobranskog stakla« označava sposobnost
naprave za pranje vjetrobranskog stakla da prska tekućinu na željeno područje
vjetrobranskog stakla, bez istjecanja tekućine ili pojave prekida spoja cijevi
naprave za pranje pri njezinoj uobičajenoj uporabi.
1.13 »Naprava za odmrzavanje« označava napravu namijenjenu za otapanje inja i
leda na površini vjetrobranskog stakla, čime se omogućava vidljivost.
1.14 »Odmrzavanje« označava uklanjanje prevlake inja ili leda, koji prekrivaju
ostakljene površine, djelovanjem naprave za odmrzavanje i brisača vjetrobranskog
stakla.
1.15 »Odmrznuto područje« označava područje ostakljene površine koje je suho ili
prekriveno rastaljenim ili djelomično rastaljenim injem, koje može biti
odstranjeno sa vanjske strane djelovanjem brisača vjetrobranskog stakla, ali
isključujući područje vjetrobranskog stakla prekriveno suhim injem.
1.16 »Naprava za odmagljivanje« označava napravu namijenjenu za uklanjanje
zamagljene prevlake na unutarnjoj površini vjetrobranskog stakla, čime se
omogućava vidljivost.
1.17 »Zamagljenje« označava prevlaku kondenzata na unutarnjoj površini
ostakljenih površina.
1.18 »Odmagljivanje« označava uklanjanje zamagljenja koje prekriva ostakljene
površine djelovanjem naprave za odmagljivanje.
2. ZAHTJEVI
2.1 Brisači vjetrobranskog stakla
2.1.1 Svako vozilo mora biti opremljeno s najmanje jednim automatskim brisačem
vjetrobranskog stakla, tj. koji može, kad je motor vozila u pogonu, djelovati
bez bilo kakve vozačeve radnje, osim one potrebne za pokretanje i zaustavljanje
brisača vjetrobranskog stakla.
2.1.1.1 Područje brisanja vjetrobranskog stakla mora pokrivati najmanje 90%
vidnoga polja A kako je određeno u točki 2.2. Dodatka I.
2.1.2 Brisač vjetrobranskog stakla mora imati učestalost brisanja od najmanje 40
ciklusa u minuti, pri čemu ciklus odgovara kretanju brisača vjetrobranskog
stakla prema naprijed i povratku na isto mjesto.
2.1.3 Učestalost (učestalosti) određena u točki 2.1.2 mora biti postignuta kako
je navedeno u točkama 3.1.1 do 3.1.8.
2.1.4 Ugradba poluge brisača mora biti izvedena tako da je moguće njegovo
podizanje s vjetrobranskog stakla sa svrhom omogućavanja njegova ručnog
čišćenja.
2.1.5 Brisač vjetrobranskog stakla mora biti sposoban djelovati dvije minute na
suhom vjetrobranskom staklu kako je zahtijevano u točki 3.1.9.
2.1.6 Sustav mora biti sposoban izdržati neprekidno zadržavanje gibanja u
trajanju od 15 sekundi, s polugama brisača zadržanim u vertikalnom položaju i
kontrolom brisača postavljenom na najveću učestalost brisanja.
2.2 Naprava za pranje vjetrobranskog stakla
2.2.1 Svako vozilo mora biti opremljeno napravom za pranje vjetrobranskog stakla
koja je sposobna izdržati opterećenja koja nastaju kao posljedica začepljenih
sapnica kada je naprava pokrenuta u skladu s postupkom opisanim u točki 3.2.1.
2.2.2 Na djelovanje naprave za pranje i brisača vjetrobranskog stakla ne smije
štetno djelovati izlaganje temperaturnim ciklusima navedenim u točkama 3.2.2. i
3.2.3.
2.2.3 Sustav za pranje vjetrobranskog stakla mora biti sposoban dobavljati
dostatno tekućine za čišćenje 60% područja određena u točki 2.2. Dodatka I. pod
uvjetima opisanim u točki 3.2.4.
2.2.4 Obujam spremnika tekućine mora biti najmanje jedna litra.
2.3 Naprava za odmrzavanje i odmagljivanje
2.3.1 Svako vozilo mora biti opremljeno napravom za odmrzavanje i odmagljivanje
koja omogućava uklanjanje inja i leda koji prekrivaju vjetrobransko staklo i
uklanjanje zamagljenja s unutarnje površine vjetrobranskog stakla.
Međutim, ova naprava se ne zahtjeva za mopede na tri kotača s nadogradnjom čiji
motor ne razvija više od 4 kW.
2.3.2 Uvjeti određeni u točki 2.3.1 smatraju se zadovoljenima ukoliko je vozilo
opremljeno odgovarajućim sustavom za grijanje putničkog prostora, koji mora
ispunjavati zahtjeve propisane u Pravilniku TPV 136 koji se odnosi na sustave za
grijanje putničkog prostora motornih vozila, sa slijedećim dopunama točaka
2.4.1.1 i 2.4.1.2 Priloga I. navedenog Pravilnika: »alternativno mora biti jasno
dokazano da nikakva curenja ne mogu doseći putnički prostor«.
2.3.3 Kod odstupanja od točke 2.3.2, za vozila koja imaju snagu veću od 15 kW
primjenjuju se zahtjevi Pravilniku TPV 134 koji se odnosi na sustave za
odmrzavanje i odmagljivanje ostakljenih površina motornih vozila.
3. POSTUPAK ISPITIVANJA
3.1 Brisači vjetrobranskog stakla
3.1.1 Ukoliko nije drukčije određeno, niže opisana ispitivanja moraju se izvesti
pod sljedećim uvjetima:
3.1.2 okolna temperatura ne smije biti niža od 10 °C niti viša od 40 °C,
3.1.3 vjetrobransko se staklo mora držati stalno mokrim.
3.1.4 Ukoliko je brisač vjetrobranskog stakla pokretan električki moraju biti
ispunjeni sljedeći dodatni uvjeti:
3.1.4.1 baterija mora biti potpuno napunjena,
3.1.4.2 motor mora raditi pri 30% ± 10% brzine vrtnje pri kojoj razvija najveću
snagu,
3.1.4.3 kratka glavna svjetla moraju biti uključena,
3.1.4.4 ukoliko postoje električne naprave za grijanje i/ili prozračivanje,
moraju djelovati pod uvjetima najveće potrošnje električne energije,
3.1.4.5 ukoliko postoje električne naprave za odmrzavanje i odmagljivanje,
moraju djelovati pod uvjetima najveće potrošnje električne energije.
3.1.5 Brisači vjetrobranskog stakla koji su pogonjeni stlačenim zrakom ili
vakuumom moraju biti u stanju neprekidno djelovati pri zahtijevanoj učestalosti
brisanja bez obzira na brzinu vrtnje i opterećenje motora.
3.1.6 Učestalosti brisanja brisača vjetrobranskog stakla moraju zadovoljavati
zahtjeve određene u točki 2.1.2 nakon uvodnog rada u trajanju od 20 minuta na
mokroj površini.
3.1.7 Vanjska površina vjetrobranskog stakla treba se potpuno odmastiti s
metilnim alkoholom ili istovrijednim sredstvom za odmašćivanje.
Nakon sušenja, na površinu vjetrobranskog stakla treba nanijeti otopinu
amonijaka koncentracije ne manje od 3% i ne veće od 10%. Površinu treba ostaviti
da se osuši i potom je obrisati suhom pamučnom tkaninom.
3.1.8 Sloj ispitne mješavine treba jednoliko nanijeti na vanjsku površinu
vjetrobranskog stakla (vidi Dodatak 2.) i potom je ostaviti da se osuši.
3.1.9 Zahtjevi iz točke 2.1.5 moraju biti zadovoljeni pod uvjetima određenim u
točki 3.1.4.
3.2 Naprava za pranje vjetrobranskog stakla
Uvjeti ispitivanja
3.2.1 Ispitivanje br. 1
3.2.1.1 Naprava za pranje vjetrobranskog stakla napuni se vodom i iz nje se
odstrani sav zrak, potom se ostavi na okolnoj temperaturi od 20 ± 5 °C najmanje
četiri sata. Sve sapnice se začepe i naprava se uključi šest puta u minuti,
svaki put u trajanju od najmanje tri sekunde. Ako se naprava pokreće mišićnom
snagom vozača, zahtijevana sila utvrđena je u sljedećoj tablici:

|  |  |
| --- | --- |
| Tip pumpe | Zahtijevana sila |
| ručna pumpa  nožna pumpa | 11 do 13,5 daN  40 do 44,5 daN |

3.2.1.2 Za električne pumpe ispitni napon ne smije biti manji
od nazivnoga napona niti ga smije prekoračiti za više od dva volta.
3.2.1.3 Nakon izvođenja ispitivanja naprava za pranje vjetrobranskog stakla mora
djelovati kako je zahtijevano u točki 1.12.
3.2.2 Ispitivanje br. 2 (ispitivanje uz izlaganje niskim temperaturama)
3.2.2.1 Naprava za pranje vjetrobranskog stakla napuni se vodom i iz nje se
odstrani sav zrak, potom se ostaviti na okolnoj temperaturi od -18 ± 3 °C
najmanje četiri sata, tako da se sva voda sadržana u napravi zamrzne. Potom se
naprava ostaviti na okolnoj temperaturi od 20 ± 2 °C sve dok se led u potpunosti
ne rastopi. Potom se provjerava djelovanje naprave, a naprava se pokreće kako je
zahtijevano u točki 3.2.1.
3.2.3 Ispitivanje br. 3 (izlaganje visokim temperaturama)
3.2.3.1 Naprava za pranje vjetrobranskog stakla napuni se vodom temperature od
60 ± 3 °C. Potom se provjerava djelovanje naprave njezinim aktiviranjem kako je
zahtijevano u točki 3.2.1.
3.2.4 Ispitivanje br. 4 (ispitivanje sposobnosti djelovanja naprave za pranje
vjetrobranskog stakla propisane u točki 2.2.3)
3.2.4.1 Naprava za pranje vjetrobranskog stakla napuni se vodom i iz nje se
odstrani sav zrak. Na vozilu, u stanju mirovanja i bez ikakvog uočljivog
djelovanja vjetra, sapnicu (sapnice) naprave za pranje vjetrobranskog stakla
treba usmjeriti prema ciljanoj površini na vanjskoj površini vjetrobranskog
stakla. Ako se sustav pokreće mišićnom snagom vozača, sila koja se koristi za
obavljanje navedenog ne smije prekoračiti sile navedene u točki 3.2.1.1. Ako se
naprava pokreće električnom pumpom primjenjuju se zahtjevi iz točke 3.1.4.
3.2.4.2 Vanjska površina vjetrobranskog stakla podvrgava se tretmanu opisanom u
točkama 3.1.7 i 3.1.8.
3.2.4.3 Potom se pokrene napravu za pranje vjetrobranskog stakla na način koji
je naveo proizvođač za 10 ciklusa automatskog rada brisača vjetrobranskog stakla
pri najvišoj učestalosti brisanja, i potom se odredi dio vidnog polja, koji je
opisan u točki 2.2 Dodatka 1., koji je pri tomu očišćen.
3.3 Sva ispitivanja naprave za pranje vjetrobranskog stakla, propisana u točkama
3.2.1 do 3.2.3, moraju biti izvedena na istoj napravi.

DODATAK 1.

Postupak koji se slijedi u svrhu određivanja vidnih polja na vjetrobranskim
staklima mopeda na tri kotača, tricikla i četverocikla s nadogradnjom u odnosu
na točke V
1. POLOŽAJI TOČAKA V
1.1 U tablicama I. i II. navedeni su položaji točaka V u odnosu na točku R,
izraženi njihovim koordinatama X, Y i Z u trodimenzionalnom referentnom sustavu.
1.2 Tablica I. prikazuje osnovne koordinate za konstrukcijski kut nagiba naslona
sjedala od 25°. Pozitivan smjer koordinata prikazan je na slici 1.

*Tablica I.*

|  |  |  |  |
| --- | --- | --- | --- |
| Točke V | X | Y | Z |
| V1 | 68 mm | -5 mm | 665 mm |
| V2 | 68 mm | -5 mm | 589 mm |

1.3 Ispravke za predviđeni kut naslona sjedala različit od
25ş
1.3.1 Tablica II. prikazuje dodatne ispravke koji se vrše na koordinatama X za
svaku točku V kada je predviđeni kut naslona sjedala različit od 25°. Pozitivan
smjer za koordinate prikazan je na slici 1.

*Tablica II.*

|  |  |
| --- | --- |
| Kut naslona sjedala (º) | Vodoravne koordinate Δ X |
| 5 | -186 mm |
| 6 | -177 mm |
| 7 | -167 mm |
| 8  9 | -157 mm |
| -147 mm |
| 10 | -137 mm |
| 11 | -128 mm |
| 12 | -118 mm |
| 13 | -109 mm |
| 14 | - 99 mm |
| 15 | - 90 mm |
| 16 | - 81 mm |
| 17 | - 72 mm |
| 18 | - 62 mm |
| 19 | - 53 mm |
| 20 | - 44 mm |
| 21 | - 35 mm |
| 22 | - 26 mm |
| 23 | -18 mm |
| 24 | - 9 mm |
| 25 | 0 mm |
| 26 | 9 mm |
| 27 | 17 mm |
| 28 | 26 mm |
| 29 | 34 mm |
| 30 | 43 mm |
| 31 | 51 mm |
| 32 | 59 mm |
| 33 | 67 mm |
| 34 | 76 mm |
| 35 | 84 mm |
| 36 | 92 mm |
| 37 | 100 mm |
| 38 | 108 mm |
| 39 | 115 mm |
| 40 | 123 mm |

2. VIDNA POLJA
2.1 Iz točaka V određuju se dva vidna polja.
2.2 Vidno polje A područje je na vanjskoj površini vjetrobranskog stakla omeđeno
sa sljedeće četiri ravnine koje se šire prema naprijed iz točaka V (vidi sliku
1.):
– okomitom ravninom koja prolazi kroz V1 i V2 i zatvara kut od 18° ulijevo s osi
X
– ravninom paralelnom s osi Y koja prolazi kroz V1 i zatvara kut od 3° prema
gore s osi X
– ravninom paralelnom s Y-osi koja prolazi kroz V2 i zatvara kut od 1° prema
dolje s osi X
– vertikalnom ravninom koja prolazi kroz V1 i V2 i zatvara kut od 20° udesno s
osi X.

*Slika 1*
VIDNO POLJE A

![](dodatni/350801.GIF)

(1) crta koja slijedi srednju uzdužnu ravninu vozila
(2) crta koja slijedi okomitu ravninu kroz R
(3) crta koja slijedi okomitu ravninu kroz V1 i V2

Dodatak 2.

 Mješavina za ispitivanje brisača i naprava za pranje
vjetrobranskog stakla

Ispitna mješavina određena u točkama 3.1.8 i 3.2.4.2 sadrži volumenski 92,5%
vode (tvrdoće manje od 205 g/1000 kg nakon isparivanja), 5% zasićene otopine
soli (natrijev klorid u vodi) i 2,5 masenih postotaka prašine sastava prikazanog
u tablicama I. i II.

TABLICA I.
ANALIZA ISPITNE PRAŠINE

|  |  |
| --- | --- |
| Sastojak | % mase |
| SiO2  Fe2O3  Al2O3  CaO  MgO  alkalije  gubitak pri izgaranju | 67 do 69  3 do 5    15 do 17  2 do 4  0,5 do 1,5  3 do 5  2 do 3 |

TABLICA II.

RASPODJELA SASTAVA PRAŠINE PREMA VELIČINI ČESTICA

|  |  |
| --- | --- |
| Veličina čestice  (u µm) | Raspodjela  prema veličini (u %) |
| 0 do 5  5 do 10  10 do 20  20 do 40  40 do 80  80 do 200 | 12 ± 2  12 ± 3  14 ± 3  23 ± 3  30 ± 3  9 ± 3 |

Dodatak 3.

 Opisni dokument za brisače vjetrobranskog stakla za tip mopeda
na tri kotača, tricikla ili četverocikla s nadogradnjom
(prilaže se uz zahtjev za homologaciju tipa sastavnog dijela kada je isti
podnesen odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):……………......…….

Zahtjev za homologaciju tipa sastavnog dijela za brisač
vjetrobranskog stakla za tip mopeda na tri kotača, tricikla ili četverocikla s
nadogradnjom mora sadržavati sljedeće podatke: ...............................
1. Marka ili trgovački naziv:
................................................................
2. Ime i adresa proizvođača:
...............................................................
3. Ako je primjenjivo, ime i adresa proizvođačevog zastupnika:............
Opisni dokument također mora sadržavati podatke određene u Prilogu II.
Pravilnika o homologaciji tipa motornih vozila na dva ili tri kotača, u dijelu
C, točke 2.3 i 2.3.1.

Dodatak 4.

 Certifikat o homologaciji tipa sastavnog dijela brisača
vjetrobranskog stakla za tip mopeda na tri kotača, tricikla ili četverocikla s
nadogradnjom

tify">
jela za homologaciju

Izvještaj broj: ................... od tehničke službe:
................... datum: ............................

Homologacija tipa sastavnog dijela br.: ............
Proširenje br.: ...........
1. Marka ili trgovački naziv brisača vjetrobranskog stakla ..................
2. Tip brisača vjetrobranskog stakla:
.................................................
3. Ime i adresa proizvođača:
.............................................................
4. Ako je primjenjivo, ime i adresa proizvođačevog zastupnika: .........
5. Datum dostavljanja brisača vjetrobranskog stakla na ispitivanje: ....
6. Homologacija tipa sastavnog dijela dodijeljena/odbijena (1)............
7. Mjesto:
........................................................................................
8. Datum:
........................................................................................
9. Potpis:
.........................................................................................
\_\_\_\_\_\_
(1) Prekrižiti što se ne primjenjuje.

Dodatak 5.

 Opisni
dokument za naprave za pranje vjetrobranskog stakla za tip mopeda na tri kotača,
tricikla ili četverocikla s nadogradnjom
(prilaže se uz zahtjev za homologaciju tipa sastavnog dijela kada je isti
podnesen odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):……………....…….

Zahtjev za homologaciju tipa sastavnog dijela za napravu za
pranje vjetrobranskog stakla za tip mopeda na tri kotača, tricikla ili
četverocikla s nadogradnjom mora sadržavati sljedeće podatke:
1. Marka ili trgovački naziv:
............................................................
2. Ime i adresa proizvođača:
...........................................................
3. Ako je primjenjivo, ime i adresa proizvođačevog zastupnika: .......
Opisni dokument također mora sadržavati podatke određene u Prilogu II.
Pravilnika o homologaciji tipa motornih vozila na dva ili tri kotača, u dijelu
C, točke 2.4 i 2.4.1.

Dodatak 6.

Certifikat o homologaciji tipa sastavnog dijela naprave za pranje
vjetrobranskog stakla za tip mopeda na tri kotača, tricikla ili četverocikla s
nadogradnjom

Naziv tijela za homologaciju

Izvještaj broj: ......................... od tehničke službe:
.......................... datum: ...............................

Homologacija tipa sastavnog dijela br.: ............
Proširenje br.: .......................
1. Marka ili trgovački naziv naprave za pranje vjetrobranskog stakla:
..............
2. Tip naprave za pranje vjetrobranskog stakla:
..............................................
3. Ime i adresa proizvođača:
..........................................................................
4. Ako je primjenjivo, ime i adresa proizvođačevog zastupnika:
......................
5. Datum dostavljanja naprave za pranje vjetrobranskog stakla na ispitivanje:
..
6. Homologacija tipa sastavnog dijela dodijeljena/odbijena (1)..........................
7. Mjesto:
.....................................................................................................
8. Datum:
......................................................................................................
9. Potpis:
......................................................................................................
\_\_\_\_\_\_
(1) Prekrižiti što se ne primjenjuje.

Dodatak 7.

 Opisni dokument za napravu za odmrzavanje i odmagljivanje
vjetrobranskog stakla za tip mopeda na tri kotača, tricikla ili četverocikla s
nadogradnjom

(prilaže se uz zahtjev za homologaciju tipa sastavnog dijela kada je isti
podnesen odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):…………...................……….

Zahtjev za homologaciju tipa sastavnog dijela za napravu za
odmrzavanje i odmagljivanje vjetrobranskog stakla za tip mopeda na tri kotača,
tricikla ili četverocikla s nadogradnjom mora sadržavati sljedeće podatke:
1. Marka ili trgovački naziv:
...........................................................................
2. Ime i adresa proizvođača:
..........................................................................
3. Ako je primjenjivo, ime i adresa proizvođačevog zastupnika:
......................
Opisni dokument također mora sadržavati podatke određene u Prilogu II.
Pravilnika o homologaciji tipa motornih vozila na dva ili tri kotača, u dijelu
C, točke 2.5 i 2.5.1.

Dodatak 8.

 Certifikat o homologaciji tipa sastavnog dijela naprave za
odmrzavanje i odmagljivanje vjetrobranskog stakla za tip mopeda na tri kotača,
tricikla ili četverocikla s nadogradnjom

Naziv tijela za homologaciju

Izvještaj broj: .......................... od tehničke službe:
............................ datum: .............................

Homologacija tipa sastavnog dijela br.: ............
Izmjena ili dopuna br. :............
1. Marka ili trgovački naziv naprave za odmrzavanje i odmagljivanje
vjetrobran-
    skog stakla:
................................................................................................
2. Tip naprave za odmrzavanje i odmagljivanje vjetrobranskog stakla:
.............
3. Ime i adresa proizvođača:
...........................................................................
4. Ako je primjenjivo, ime i adresa proizvođačevog zastupnika:
.......................
5. Datum dostavljanja naprave za odmrzavanje i odmagljivanje vjetrobranskog

    stakla na ispitivanje:
...................................................................................
6. Homologacija tipa sastavnog dijela dodijeljena/odbijena (1)..........................
7. Mjesto:
......................................................................................................
8. Datum:
.......................................................................................................
9. Potpis:
.......................................................................................................

\_\_\_\_\_\_
(1) Prekrižiti što se ne primjenjuje.

Pravilnik, NN 12/2007-544
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)